seungwon929/Th-miracl huggingface dataset:
ตัวกู-ของกู

ตัวกู-ของกู เป็นภาพยนตร์สารคดี โดย สันติ แต้พานิช ในปี พ.ศ. 2551 เป็นบทสัมภาษณ์ศิลปินที่มีชื่อเสียง 5 คน จากสาขาต่างๆ เกี่ยวกับความเชื่อ ตัวตน วิธีการทำงาน และ การดำเนินชีวิตตั้งแต่เริ่มอาชีพ จนกระทั่งประสบความสำเร็จในสาขาของตน

ศิลปินทั้งห้า ได้แก่

ชื่อภาพยนตร์ มาจากชื่อหนังสือ "ตัวกูของกู" หนังสือธรรมบรรยายของท่านพุทธทาสภิกขุ
แรงม้า

แรงม้า ( ย่อ: hp) เป็นชื่อของหน่วยวัดกำลังหรืออัตราการทำงานในเชิงฟิสิกส์หลายหน่วย ตัวแปรเปลี่ยนหน่วยที่ใช้กันสามัญที่สุด โดยเฉพาะอย่างยิ่งกับกำลังไฟฟ้า คือ 1 แรงม้า = 746 วัตต์ คำว่า "แรงม้า" ใช้ครั้งแรกในปลายคริสต์ศตวรรษที่ 18 โดย เจมส์ วัตต์ เขาเป็นผู้บัญญัติคำว่าแรงม้าเพื่อเปรียบเทียบปริมาณออกของเครื่องจักรไอน้ำกับกำลังของม้างาน ภายหลัง หน่วยแรงม้าได้ขยายไปครอบคลุมถึงปริมาณออกของกำลังของเครื่องจักรลูกสูบประเภทอื่นด้วย รวมทั้งกังหัน มอเตอร์ไฟฟ้าและเครื่องจักรอื่น นิยามของหน่วยแตกต่างกันไปตามภูมิภาค ปัจจุบันประเทศส่วนใหญ่ใช้หน่วยวัตต์หรือจูลต่อวินาทีได้ซึ่งเป็นหน่วยเอสไอ ในการวัดพลังงาน
ประชากรศาสตร์กัมพูชา

ภาพรวมของประชากรในประเทศกัมพูชาในด้านความหนาแน่นของประชากร กลุ่มชาติพันธุ์ ระดับการศึกษา ภาพรวมด้านสาธารณสุข สถานะทางเศรษฐกิจ ศาสนา และอื่นๆ เป็นดังนี้
ระหว่าง ค.ศ. 1874 – 1921 ประชากรทั้งหมดของประเทศกัมพูชาเพิ่มขึ้นจาก 946,000 คนเป็น 2.4 ล้านคน ใน ค.ศ. 1950 เพิ่มขึ้นเป็นประมาณ 3,710,107 - 4,073,967 คน ใน ค.ศ. 1962 เพิ่มเป็น 5.7 ล้านคน ก่อน ค.ศ. 1975 อัตราการเพิ่มของประชากรในกัมพูชาเป็น 2.2 % ต่อปี ซึ่งต่ำสุดในเอเชียตะวันออกเฉียงใต้ ใน พ.ศ. 2518 ที่เขมรแดงขึ้นสู่อำนาจ คาดว่ามีประชากรราว 7.3 ล้านคนและ 1-2 ล้านคนที่เสียชีวิตระหว่าง ค.ศ. 1975 – 1978 ใน พ.ศ. 2524 สาธารณรัฐประชาชนกัมพูชากล่าวว่ามีประชากรประมาณ 6.7 ล้านคน อัตราการเพิ่มประชากรระหว่าง ค.ศ. 1975 – 1984 เป็น 2.3% ต่อปี

ใน ค.ศ. 1959 มีประชากรประมาณ 45%อายุต่ำกว่า 15 ปี ต่อมา ใน ค.ศ. 1962 เพิ่มขึ้นอย่างช้าๆเป็น 46 % และประชากรที่อายุระหว่าง 15 – 64 ปี เป็น 52 % โดยมี 2% มากกว่า 65 ปี ร้อยละของชายและหญิงอยู่ในระดับเท่าๆกัน

จากการทำสำมะโนประชากรใน ค.ศ. 2010 อัตราการเจริญพันธุ์ในกัมพูชาเป็นทารก 3.0 คนต่อหญิง 1 คนใน ค.ศ. 2010 ก่อนหน้านี้ ใน ค.ศ. 2000 เป็นทารก 4.0 คนต่อหญิง 1 คน และเป็นเป็นทารก 3.4คนต่อหญิง 1 คนใน ค.ศ. 2005 หญิงในเขตเมืองมีค่าเฉลี่ยที่ทารก 2.2 คนต่อหญิง 1 คน ส่วนในชนบทเป็นทารก 3.3 คนต่อหญิง 1 คน อัตราการเจริญพันธุ์สูงในจังหวัดมณฑลคีรีและรัตนคีรี ซึ่งเป็นทารก 4.5 คนต่อหญิง 1 คน ต่ำที่สุดในพนมเปญซึ่งเป็นทารก 2.0 คนต่อหญิง 1 คน โดยหญิงที่มีการศึกษาจะมีบุตรน้อยกว่าหญิงที่ไม่ได้รับการศึกษา
อัตราการตายของเด็กในกัมพูชากำลังลดลง อัตราการตายของทารกคือ 45 คนต่อผู้รอดชีวิต 1,000 คนในช่วงห้าปีที่ผ่านมา เทียบกับที่เคยมีรายงานว่า 66 คนต่อผู้รอดชีวิต 1,000 คนใน ค.ศ. 2005 และ 95 คนต่อผู้รอดชีวิต 1,000 คนใน ค.ศ. 2000 อัตราการตายของเด็กอายุต่ำกว่า 5 ปีลดลงจาก 124 คนต่อผู้รอดชีวิต 1,000 คนใน ค.ศ. 2000 มาเป็น 83 คนต่อผู้รอดชีวิต 1,000 คนใน ค.ศ. 2005 และเป็น 54 คนต่อผู้รอดชีวิต 1,000 คนใน ค.ศ. 2010

การลดลงของอัตราการตาบของเด็กมีความเกี่ยวข้องกับระดับการศึกษาของแม่ อัตราการตายของเด็กทารกจะสูงเป็นสองเท่าในมารดาที่ไม่ได้รับการศึกษาและในชนบทจะสูงกว่าในเมือง อัตราการตายในแต่ละจังหวัดก็ต่างกัน โดยในพนมเปญเป็น 13 คนต่อผู้รอดชีวิต 1,000 คน ส่วนในจังหวัดกำปงชนังและสวายเรียงเป็น 78 คนต่อผู้รอดชีวิต 1,000 คน
ใน ค.ศ. 1959 อายุขัยเฉลี่ยของผู้ชายเป็น 44.2 ปี และผู้หญิงเป็น 43.3 ปี ใน พ.ศ. 2513 อายุขัยเฉลี่ยเพิ่มขึ้น 2.5 ปี

แบ่งเป็นชาวเขมร 90% ชาวเวียดนาม 5% ชาวจีน 1% อื่นๆ 4%
ภาษาเขมร ซึ่งเป็นภาษาราชการ 95% ภาษาอื่นๆได้แก่ ภาษาอังกฤษ ภาษาฝรั่งเศส ภาษาเวียดนาม ภาษาจีน ภาษาเยอรมัน ภาษาไทย ภาษารัสเซีย ภาษาญี่ปุ่น ภาษาเกาหลี ในปัจจุบัน ภาษาอังกฤษและภาษาจีนเป็นภาษาต่างชาติที่กำลังเป็นที่สนใจในกัมพูชา ภาษาอื่นๆในกัมพูชาจัดเป็นภาษาส่วนน้อย
ประชากรของกัมพูชาแบ่งตามภาษาแม่ใน ค.ศ. 1998 และ ค.ศ. 2008
ชาวกัมพูชานับถือศาสนาพุทธ 95%, ศาสนาอิสลาม 1.6%, ศาสนาคริสต์ 0.2%, อื่นๆ 3.2%
ประเทศต่อไปนี้มีชาวกัมพูชาโพ้นทะเลอาศัยอยู่
เดอะวอยซ์

เดอะวอยซ์ () เป็นรายการที่มีต้นแบบจาก The Voice of Holland ประเทศเนเธอร์แลนด์ โดยจะมีโค้ช 4 คนในแต่ละฤดูกาลที่มีความถนัดประเภทร้องเพลงแตกต่างกัน การคัดเลือกจะไม่เหมือนการประกวดร้องเพลงทั่วๆ ไปเนื่องจากมีหลายรอบการแสดงและรูปแบบที่แตกต่างกันเพื่อให้เกิดความหลากหลาย และเค้นศักยภาพในด้านต่างๆ ออกมาให้มากที่สุด โดยจะมี 5 รอบการแข่งขันที่แตกต่างกันดังต่อไปนี้

ผู้เข้าแข่งขันที่ได้รับเลือก จะต้องเข้ามาร้องเพลงเพื่อให้โค้ชทั้ง 4 คนฟังโดยกรรมการจะมองไม่เห็นผู้เข้าแข่งขันก่อน จะได้ยินเพียงแต่เสียงเท่านั้นเมื่อกรรมการต้องการนักร้องจะกดปุ่มสีแดงและจะมีคำว่า "I WANT YOU" ขึ้นและเก้าอี้จะหมุนขึ้นมา เมื่อจบเพลง ถ้ามีโค้ชกดคนเดียว ผู้เข้าแข่งขันจะเข้าไปอยู่ในทีมนั้นๆ โดยทันที แต่ถ้ามีโค้ชกดมากกว่า 1 คนผู้เข้าแข่งขันจะต้องเลือกเองว่าจะอยู่ทีมใดที่กดเลือกมา สรุปแต่ละทีมจะมีสมาชิก 12 คน

เมื่อโค้ชแต่ละคนได้สมาชิกในทีมแล้ว ก็จะเข้าสู่การแข่งรอบ The Battle ที่หลังจากผ่านการฝึกฝนแล้ว สมาชิกในทีมของโค้ชแต่ละคนจะถูกจับคู่ให้มาร้องด้วยกัน ในเพลงเดียวกันที่จะแบ่งท่อนกันร้อง และจะเป็นผู้ตัดสินใจว่า จะเลือกสมาชิกคนใดให้เข้ารอบถัดไป ซึ่งในรอบนี้โค้ชคนอื่น สามารถแย่งชิงลูกทีมคนที่ตกรอบจากการ Battle นั้นๆ (Steal) มาเข้าทีมตัวเองได้ 2 คนทำให้สุดท้ายจะเหลือสมาชิกในแต่ละทีม 8 คน

ในรอบนี้โค้ช จะทำการจับลูกทีมกันเองเหมือนรอบ Battle แต่ต่างกันตรงที่จะร้องคนละเพลงแล้วตัดสินไปเลยว่าให้ใครผ่านเข้ารอบถัดไป โดยในรอบนี้โค้ชคนอื่นสามารถกด Steal กับลูกทีมคนอื่นที่ตกรอบจากการ Knockouts นั้นๆ ผ่านเข้าไปสู่รอบ Live Show และย้ายเข้ามาอยู่ทีมตนเองได้ 1 คนทำให้สุดท้ายจะเหลือสมาชิกในแต่ละทีม 5 คน

The Play Offs เป็นการแสดงโชว์เต็มรูปแบบเหมือนรอบ Live Show แต่ไม่ได้ทำการถ่ายทอดสด โดยโค้ชจะทำการคัดออก 2 คนจาก 5 คนที่มีอยู่ในทีม ให้เข้าสู่รอบ Live Show ต่อไปโดยไม่มีการโหวตใดๆ เข้ามาเกี่ยวข้อง ในรอบนี้โค้ชจะได้เห็นการร้องเดี่ยวและองค์ประกอบการโชว์เต็มรูปแบบ สุดท้ายจะเหลือทีมละ 3 คน

จากทีมละ 3 คนรวมทั้งหมดเป็น 12 คน โดยจะไม่มีการแยกทีมกันแต่อย่างใด และโค้ชจะไม่มีสิทธิ์ในการตัดสินใจใดๆ อีกและจะใช้ผลโหวตตัดสินเท่านั้น โดยทุกสัปดาห์ผู้เข้าแข่งขันจะถูกคัดออกทีละ 2 คนโดยเริ่มจาก 12 และจะเหลือ 4 คนสุดท้ายในรอบชิงชนะเลิศ เพื่อหาผู้ชนะเพียงหนึ่งเดียว
เกล ดีล่า

กิตติยา "เกล" ดีล่า นักร้องอาชีพหญิงชาวไทย เริ่มเข้าสู่วงการจากการประกวดร้องเพลงชิงชนะเลิศแห่งประเทศไทยสยามกลการ (KPN award) ครั้งที่ 4 ประจำปี พ.ศ. 2529 จัดโดยมูลนิธิสยามกลการมิวสิค ได้ตำแหน่งชนะเลิศถ้วยรางวัลพระราชทาน และรางวัลปอปปูลาโวต

เกล ดีล่า มีผลงานบันทึกเสียงมาแล้ว 2 ชุด คือ

เกล ดีล่า กลับมาเป็นที่กล่าวถึงในโซเชียลเน็ตเวิร์ก จากการเป็นหนึ่งในนักร้องอาชีพที่สมัครเข้าร่วมแข่งขันร้องเพลง เดอะวอยซ์ไทยแลนด์ ฤดูกาลที่ 1
ซันแชนเนล

อาร์เอสสปอร์ตลาลีกา เป็นช่องกีฬาจาก บริษัท อาร์เอส จำกัด (มหาชน) ออกอากาศทาง ดาวเทียม ไทยคม 5 ในระบบ ซี-แบนด์ เคยู-แบนด์ และ เคเบิลทีวีไทยทั่วประเทศ ตลอด 24 ชั่วโมง เริ่มออกอากาศตั้งแต่วันที่ 1 กรกฎาคม พ.ศ. 2555 เป็นช่องที่นำเสนอเกี่ยวกับเทรนด์ และสังคมวัยรุ่น ภายใต้คอนเซปต์ "สะใจ ถูกจริง ตัวจริง คอบอล" ปัจจุบันนี้ อาร์เอสสปอร์ตลาลีกา ยุติการออกอากศลงแล้ว โดยมีช่อง "ซัน แชนแนล" "ครบรสความมัน ครบครันบันเทิง" (Sun Channel) ช่องรายการบันเทิงในเครือ อาร์เอส ออกอากาศแทน ออกอากาศครั้งแรกวันที่ 4 มีนาคม พ.ศ. 2556

วันที่ 31 พฤษภาคม 2558 ช่องซันแชนเนลได้ยุติการออกอากาศโดยมีช่อง เพลินทีวี มาออกอากาศแทน
ชาลส์ โรบินสัน

ชาลส์ เชน โรบินสัน (Charles Shane Robinson) หรือ ชาลส์ โรบินสัน (Charles Robinson) เกิดวันที่ 2 กรกฎาคม ค.ศ. 1964 เป็นกรรมการมวยปล้ำอาชีพชาวอเมริกันในWWE
แจ็ก โดน

จอห์น ไมเคิล "แจ็ก" โดน () เกิดวันที่ 12 มิถุนายน ค.ศ. 1972 เป็นกรรมการมวยปล้ำอาชีพชาวอเมริกัน เป็นอดีตกรรมการของสมาคม ดับเบิลยูดับเบิลยูอี ในชื่อว่า แจ็ก โดน ()
แบรด แมดด็อกซ์

ไทเลอร์ ครูตซ์ (Tyler Kluttz; เกิด 4 พฤษภาคม ค.ศ. 1984) นักมวยปล้ำ, ผู้จัดการ และกรรมการมวยปล้ำอาชีพชาวอเมริกัน เขาเป็นที่รู้จักในWWEชื่อ แบรด แมดด็อกซ์ (Brad Maddox) อดีตนักมวยปล้ำของฟลอริดาแชมเปียนชิปเรสต์ลิง(FCW)
หมู่เกาะกิลเบิร์ต

หมู่เกาะกิลเบิร์ต () ประกอบด้วยเกาะปะการังวงแหวนรวม 16 เกาะในมหาสมุทรแปซิฟิก ส่วนใหญ่เป็นเกาะในประเทศคิริบาส เกาะสำคัญที่สุดได้แก่ เกาะตาราวา ที่เป็นเกาะที่ใหญ่ที่สุดและเป็นที่ตั้งของเมืองหลวงประเทศคิริบาส มีประชากรอาศัยอยู่เกือบครึ่งหนึ่งของประเทศ เกาะอื่น ๆ คือ บูตารีตารี อาไบอาง อาเบมามา ตาบีเตอูเอ โนโนอูตี และเบรู เกาะเหล่านี้มีประชากรอาศัยอยู่หนาแน่นมาเป็นเวลานาน
ภูตพิศวาส

ภูตพิศวาส เป็นบทประพันธ์ของ รพีพร (สุวัฒน์ วรดิลก) แนวภูตผีปีศาจ เป็นเรื่องความรักระหว่างคนกับวิญญาณสาว ถูกนำมาสร้างเป็นภาพยนตร์และละครโทรทัศน์มาแล้วมากมาย เป็นภาพยนตร์ 3 ครั้ง (พ.ศ. 2507, พ.ศ. 2523, พ.ศ. 2538) และละครโทรทัศน์ 5 ครั้ง (พ.ศ. 2523, พ.ศ. 2525, พ.ศ. 2538, พ.ศ. 2547, พ.ศ. 2561)

เป็นเรื่องความรักระหว่างคนกับวิญญาณสาว ดาว ซึ่งถูกผีดิบดูดเลือดบังคับให้ไปล่อลวงชายหนุ่มให้มาเป็นเหยื่อ โดยเฉพาะพวกชีกอทั้งหลาแต่ว่า มารุต แม้จะเสียเพื่อนไปเป็นเหยื่อผีดิบถึงสองคนแล้ว แต่ก็ยังคงอาศัยกุฏิพระหลับนอนตามเดิมเพราะรู้สึกจะถูกชะตากับผีดาว แต่เมื่อมารุตรู้เรื่องชีวิตของดาวจากลุงอินทร์หมอผี ก็ยินดีที่จะช่วยดาวให้มีโอกาสกลับมาเป็นคนอีกครั้งหนึ่ง มารุตจึงไปขุดศพดาวและย้ายไปฝังที่ท้ายบ้าน เพื่อรอเวลาเหมาะที่จะช่วยเหลือ การกระทำของมารุตยังความโกรธแค้นให้แก่เหล่าผีดิบเป็นยิ่งนัก จึงมีการส่งสมุนผีดิบมาอาละวาด แต่ลุงอินทร์หมอผีก็เสกควายธนูไปฆ่าผีดิบเหล่านั้นจนสิ้นฤทธิ์

ในยามค่ำคืน วิญญาณของดาว ก็มักจะปรากฏตัวมาหามารุตที่บ้านเสมอ โดยแม่ของมารุต ไม่ว่าอะไรเพราะสงสาร คงมีเพียง บุหงา คู่หมั้นของมารุตที่แสดงอาการหึงหวงอย่างออกหน้าและยังไปจ้างหมอผีมาทำพิธีให้วิญญาณของดาวเข้ามาในบ้านไม่ได้ มารุตจึงต้องไปหาดาวที่หลุมศพแทน ขณะเดียวกันกับที่ลุงอินทร์ได้กำจัดผีดิบผู้เป็นนายใหญ่ได้สำเร็จ ลุงอินทร์จึงเริ่มพิธีช่วยชุบชีวิตให้ดาว โดยมารุตจะต้องบำเพ็ญศีลภาวนานุ่งขาวห่มขาวให้ครบ 20 วันเต็มๆ เมื่อครบกำหนด ดาวก็มีร่างเป็นคนเหมือนปกติ มารุตกับดาวจึงรักกันแต่ต่อมามารุตก็ถูกบังคับให้แต่งงานกับบุหงา ทำให้ดาวซึ่งร่างกายเป็นมนุษย์เศร้าเสียใจ แต่เพราะความรักที่มีต่อกัน ทำให้ทั้งสองแอบได้เสียเป็นเมียผัวกัน หลังจากมารุตแต่งงานแล้ว บุหงาก็ให้หมอผีทำเสน่ห์จนมารุตหลงใหลและลืมตัวไล่ดาวออกจากบ้าน แต่แม่ของมารุตก็ยังสงสารและรับดาวไว้เป็นลูกบุญธรรม ครั้นเมื่อแม่รู้ว่าดาวกำลังท้องกับมารุต แม่ก็ดีใจที่จะได้อุ้มหลาน จึงจ้างให้ลุงอินทร์หาทางคลายมนต์เสน่ห์ที่บุหงาทำไว้ สุดท้ายมารุตก็เลิกกับบุหงา แล้วกลับมาอยู่กินกับดาวอย่างมีความสุข

ภูตพิศวาส ถูกนำมาสร้างเป็นภาพยนตร์ถึง 3 ครั้ง มีรายละเอียดดังนี้

ละครเรื่อง ภูตพิศวาส ถูกทำเป็นละครครั้งแรกในปี พ.ศ. 2523 ออกอากาศทางช่อง 9 อ.ส.ม.ท. สร้างโดย อรวรรณ โปร่งมณี แสดงโดย อัศวิน รัตนประชาและศรีอาภา บางนารถ ซึ่งเรื่องภูตพิศวาสนี้ ได้สร้างชื่อเสียงให้แก่นักแสดงเป็นอย่างมาก

ต่อมาในปี พ.ศ. 2525 ออกอากาศทางช่อง 5 นำแสดงโดย ฉัตรชัย เปล่งพานิช, พิมลา สมุทรถลิน, อาภาพร กรทิพย์ สร้างโดย รัชฟิล์ม

และถูกนำมาสร้างเป็นละครโทรทัศน์ทาง ช่อง 7 ถึง 2 ครั้ง สร้างโดย ดาราวิดีโอ ในปี พ.ศ. 2538 และ พ.ศ. 2547

ในปี พ.ศ. 2538 เขียนบทโทรทัศน์โดย ลุลินารถ กำกับการแสดงโดย จรูญ ธรรมศิลป์ นำแสดงโดย ทัช ณ ตะกั่วทุ่ง, กุลสตรี ศิริพงษ์ปรีดา, อนันต์ บุนนาค, โยโกะ ทาคาโน่, อัจฉรา ทองเทพ และชุมพร เทพพิทักษ์ ออกอากาศวันจันทร์-อังคาร ออกอากาศ 22 สิงหาคม 2538 - 10 ตุลาคม 2538 และพ.ศ. 2547 เขียนบทโทรทัศน์โดย กลุ่มช่างปั้นเรื่อง กำกับการแสดงโดย วีระชัย รุ่งเรือง นำแสดงโดย เขตต์ ฐานทัพ, วรนุช วงษ์สวรรค์, ชุมพร เทพพิทักษ์, ดวงดาว จารุจินดา, น้ำทิพย์ เสียมทอง, อรรถพันธ์ พูลสวัสดิ์ ออกอากาศวันศุกร์-เสาร์-อาทิตย์ ออกอากาศวันที่ 13 สิงหาคม 2547 ถึง 12 กันยายน 2547

และครั้งล่าสุดในปี พ.ศ. 2562 ถูกนำมาสร้างเป็นละครอีกครั้งทางช่องวัน โดยผู้จัด บริษัท มอนทาจ เอ็นเตอร์เทนเมนท์ จำกัด ของ นัฐฐพนธ์ ลียะวณิช เขียนบทโทรทัศน์โดย - กำกับการแสดงโดย - เบื้องต้นได้วางตัว ธนภัทร กาวิละ, อัญชสา มงคลสมัย และ สาวิกา ไชยเดช โดยอยู่ในระหว่างการเตรียมงาน
เอชดี 4308 บี

เอชดี 4308 บี เป็นดาวเคราะห์นอกระบบที่มีมวลต่ำ โคจรรอบดาวฤกษ์เอชดี 4308 เป็นดาวเคราะห์ที่โคจรใกล้กับดาวในวงโคจรเกือบเป็นวงกลมอย่างสมบูรณ์
การเมืองกัมพูชา

การเมืองกัมพูชาอยู่ในกรอบราชาธิปไตยภายใต้รัฐธรรมนูญ โดยมีนายกรัฐมนตรีเป็นหัวหน้ารัฐบาล มีรัฐสภาและเป็นประชาธิปไตยแบบตัวแทน อำนาจบริหารเป็นของรัฐบาล อำนาจนิติบัญญัติเป็นของสภาคือรัฐสภาและพฤฒิสภา

นายกรัฐมนตรีกัมพูชามาจากพรรคการเมืองในรัฐสภา ได้รับการแต่งตั้งโดยพระมหากษัตริย์ตามคำแนะนำของประธานและรองประธานรัฐสภา หลังจากนั้นต้องได้รับความไว้วางใจจากรัฐสภา นายกรัฐมนตรีเป็นหัวหน้ารัฐบาลในกัมพูชา เมื่อเข้าทำงานจะแต่งตั้งรัฐมนตรีมารับผิดชอบงานต่างๆซึ่งเรียกว่าสภารัฐมนตรี นายกรัฐมนตรีคนปัจจุบันคือฮุน เซน มาจากพรรคประชาชนกัมพูชา ดำรงตำแหน่งมาตั้งแต่การเลือกตั้ง พ.ศ. 2541 หนึ่งปีหลังเหตุการณ์รัฐประหาร พ.ศ. 2540 เพื่อโค่นล้มพระนโรดม รณฤทธิ์ จนปัจจุบัน
ใช้ระบบสองสภาได้แก่

หน้าที่ของสมัชชาแห่งชาติคือออกกฎหมาย โดยหลังจากผ่านสภาแล้วจึงเสนอต่อพระมหากษัตริย์ พระมหากษัตริย์ไม่มีอำนาจยับยั้งกฎหมายที่ผ่านรัฐสภาแล้ว รัฐสภายังมีอำนาจในการถอดถอนนายกรัฐมนตรีโดยการออกเสียงไม่ไว้วางใจมากกว่าสองในสาม
สรุปผลการเลือกตั้ง สมัชชาแห่งชาติกัมพูชาเมื่อ 27 กรกฎาคม พ.ศ. 2551
!style="background-color:#E9E9E9" align = left valign = top|พรรค
!style="background-color:#E9E9E9" align = right|คะแนน
!style="background-color:#E9E9E9" align = right colspan = 2|%
!style="background-color:#E9E9E9" align = right colspan = 2|ที่นั่ง

สรุปการเลือกตั้งพฤฒิสภาหรือสภาสูงในกัมพูชาเมื่อ 22 มกราคม พ.ศ. 2549
!style="background-color:#E9E9E9" align = left valign = top|พรรค
!style="background-color:#E9E9E9" align = right|คะแนน
!style="background-color:#E9E9E9" align = right colspan = 2|%
!style="background-color:#E9E9E9" align = right colspan = 2|ที่นั่ง

Sources:
List of Senators

อำนาจตุลาการเป็นอิสระจากรัฐบาล ศาลสูงสุดในกัมพูชาคือ ศาลแขวงสูงสุด (Supreme Council of the Magistracy)
การปกครองของกัมพูชาเป็นแบบที่มีพระมหากษัตริย์เป็นประมุข พระมหากษัตริย์มีฐานะเป็นประมุขรัฐ ไม่มีอำนาจปกครอง ทรงเป็นสัญลักษณ์ถึงความเป็นเอกภาพและความยั่งยืนของชาติ พระนโรดม สีหนุทรงเป็นประมุขรัฐระหว่าง 24 กันยายน พ.ศ. 2536 จนถึง 7 ตุลาคม พ.ศ. 2547 พระมหากษัตริย์ไม่มีอำนาจทางการเมืองแต่พระนโรดม สีหนุทรงมีบารมีที่ทำให้พระองค์มีอิทธิพลต่อรัฐบาลและมีบทบาทในการยับยั้งความขัดแย้งภายในรัฐบาล หลังจากพระนโรดม สีหนุสละราชสมบัติใน พ.ศ. 2547 พระโอรสของพระองค์คือพระนโรดม สีหมุนีได้เป็นกษัตริย์ต่อมา ส่วนพระนโรดม สีหนุที่สละราชสมบัติไปนั้น สมัชชาแห่งชาติได้กำหนดตำแหน่งของพระองค์เป็นพระมหาวีรกษัตริย์
การสืบราชสมบัติถูกกำหนดโดยสภาราชบัลลังก์ซึ่งประกอบด้วยประธานรัฐสภา นายกรัฐมนตรี พระสังฆราช รองประธานรัฐสภาคนที่ 1 และคนที่ 2 จะมีการเรียกประชุมสภาราชบัลลังก์ภายใน 1 สัปดาห์หลังจากพระมหากษัตริย์สวรรคตหรือสละราชสมบัติ และจะเลือกจากสมาชิกราชวงศ์ที่มีสิทธิในราชบัลลังก์
ACCT, AsDB, ASEAN, CP, ESCAP, FAO, G-77, IAEA, IBRD, ICAO, ICC, ICRM, IDA, IFAD, IFC, IFRCS, ILO, IMF, IMO, Intelsat (ยังไม่ได้ลงนามในสัญญา), กองทุนการเงินระหว่างประเทศ, Interpol, IOC, ISO, ITU, NAM, OPCW, PCA, UN, UNCTAD, UNESCO, UNIDO, UPU, WB, WFTU, WHO, WIPO, WMO, WTO, WToO, WTrO (ขอสมัคร)

การปกครองท้องถิ่นทั้ง 24 จังหวัด. ขึ้นกับกระทรวงมหาดไทยของรัฐบาลกลาง เริ่มมีการเลือกตั้งระดับท้องถิ่นใน พ.ศ. 2545 และเลือกตั้งทุกๆ 5 ปี
ภูริกูลกฤษฎ์ ชูศักดิ์สกุลวิบูล

ภูริกูลกฤษฎ์ ชูศักดิ์สกุลวิบูล (ชื่อเดิม: สิริพงศ์) เกิดวันพฤหัสบดีที่ 2 พฤศจิกายน พ.ศ. 2532 เป็นนักร้องชาวไทย โดยเป็นที่รู้จักจากการแข่งขันรายการ เดอะสตาร์ ค้นฟ้าคว้าดาว ปี 7

ภูริกูลกฤษฎ์ ชูศักดิ์สกุลวิบูล ชื่อเล่น แอมป์ เกิดวันที่ 2 พฤศจิกายน พ.ศ. 2532 เป็นชาวอำเภอเชียงคำ จังหวัดพะเยา สำเร็จการศึกษาระดับมัธยมศึกษาจาก โรงเรียนสาธิตมหาวิทยาลัยเชียงใหม่ จังหวัดเชียงใหม่ รุ่นที่ 35 และ ระดับอุดมศึกษาอยู่ที่ คณะนิติศาสตร์ จุฬาลงกรณ์มหาวิทยาลัย

ในปี พ.ศ. 2554 แอมป์ได้เข้าประกวดร้องเพลงในรายการ เดอะสตาร์ 7 ผ่านเข้ารอบ 8 คนสุดท้าย ได้รับหมายเลขประจำตัวคือหมายเลข 5

เข้าสู่วงการด้วยการเป็นนักร้องประกวดวงดนตรีของมหาวิทยาลัยแอมป์ได้ออกจากการแข่งขัน เมื่อสัปดาห์ที่ 6 เนื่องจากมีคะแนนโหวตน้อยที่สุด
สมาชิกสภาผู้แทนราษฎรจังหวัดสุพรรณบุรี

จังหวัดสุพรรณบุรี มีเขตเลือกตั้งสมาชิกสภาผู้แทนราษฎร 5 เขต (พ.ศ. 2554) และมีสมาชิกสภาผู้แทนราษฎรแบบแบ่งเขตเลือกตั้งได้ 5 คน จากทั้งหมด 375 คนทั่วประเทศในสภาผู้แทนราษฎรไทย

หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดสุพรรณบุรีมีสมาชิกสภาผู้แทนราษฎรคนแรก คือ นายมนูญ บริสุทธิ์
วีโต มันโนเน

วีโต มานโนเน () เกิดเมื่อวันที่ 2 มีนาคม ค.ศ. 1988 เป็นนักฟุตบอลชาวอิตาลี เล่นในตำแหน่งผู้รักษาประตู ปัจจุบันได้ลงเล่นให้กับสโมสรฟุตบอลเรดิง ในลีกแชมเปียนชิป
คาร์ล เจนคินสัน

คาร์ล แดเนียล เจนคินสัน เกิดเมื่อวันที่ 8 กุมภาพันธ์ ค.ศ. 1992 เป็นนักฟุตบอลอาชีพชาวอังกฤษ ปัจจุบันได้ลงเล่นให้กับอาร์เซนอล ในตำแหน่งกองหลัง โดยเจนคินสันเป็นบุคคลสองสัญชาติโดยมีบิดาเป็นชาวอังกฤษ และมารดาเป็นชาวฟินแลนด์ จึงตัดสินใจเลือกอังกฤษในการแข่งขันฟุตบอลระดับชาติ แต่ก็เปลี่ยนมาเล่นให้กับฟินแลนด์ เหตุที่เปลี่ยนได้เพราะยังเล่นในระดับเยาวชนอยู่

ในต้นฤดูกาล 2014–15 เจนกินสันได้ย้ายไปร่วมกับเวสต์แฮมยูไนเต็ด ในแบบยืมตัวจนสิ้นสุดฤดูกาล เนื่องจากการย้ายเข้ามาของมาตีเยอ เดอบูว์ชี และคาลัม เชมเบอส์ ซึ่งเล่นตำแหน่งเดียวกัน ทำให้ไม่มีตำแหน่งที่จะลงเล่น

ในพรีเมียร์ลีกนัดที่ 3 ของฤดูกาล 2015–16 ที่เวสต์แฮมยูไนเต็ด พบกับ บอร์นมัท ที่เลื่อนชั้นขึ้นมาจากเดอะแชมเปียนชิป ที่สนามบุลินกราวนด์ ผลการแข่งขันเวสต์แฮมยูไนเต็ดเป็นฝ่ายแพ้ไป 3-4 ประตู โดยเจนคินสันถูกใบแดงไล่ออกจากสนามในนาทีที่ 79 เนื่องจากไปดึง แม็ก กราเดล ผู้เล่นของบอร์นมัทล้มลงในกรอบเขตโทษ
วินซอร์ แม็กเคย์

วินซอร์ แม็กเคย์ เกิดเมื่อ 13 ตุลาคม ค.ศ. 1869 (วันที่อ้างอิงจากข้อความบนหลุมฝังศพของเขา) เป็นนักเขียนการ์ตูนชื่อดังในอดีต เขาเป็นผู้ให้กำเนิดการ์ตูนชื่อดังอย่าง Little Nemo in Slumberland.
เขาได้เป็นผู้บุกเบิกในการสร้างนวัตกรรม ซึ่งเป็นพื้นฐานสำคัญของการสร้างการ์ตูนแบบแอนิเมชัน ในเวลาต่อมานั่นคือการตูนแบบฟลิปเปอร์ เป็นการ์ตูนเย็บเล่มที่มีภาพซ้อนกันหลาย ๆ หน้าเวลาเปิดเร็ว ๆ ภาพจะเคลื่อนไหวได้

เขาได้เสียชีวิตลงในวันที่ 26 กรกฎาคม ค.ศ. 1934 ศพของเขาได้ฝังไว้ที่ Cemetery of the Evergreens ใน บรูกลิน และ ในวันที่ 15 ตุลาคม ค.ศ. 2012 เรื่องราวของเขาก็ได้ปรากฏบน กูเกิล ดูเดิล ซึ่งเป็นวันครบรอบ 107 ปี ของ Little Nemo in Slumberland ของ วินซอร์ แม็กเคย์
แพนด้ายักษ์ (สกุล)

แพนด้ายักษ์ หรือ หมีแพนด้า () เป็นสกุลของสัตว์เลี้ยงลูกด้วยนมในวงศ์หมี (Ursidae) สกุลหนึ่ง ใช้ชื่อสกุลว่า "Ailuropoda"

แพนด้ายักษ์ ได้ปรากฏขึ้นมาครั้งแรกบนโลกเมื่อราว 8–9 ล้านปีก่อน ในช่วงปลายยุคไพลโอซีน (เริ่มต้นเมื่อ 25 ล้านปีก่อน กินเวลาประมาณ 12 ล้านปี) ตามที่มีการพบหลักฐาน เป็นซากฟอสซิล ที่บริเวณรอบ ๆ ป่าเขตร้อนชื้น ในมณฑลยูนาน ทางภาคใต้ของประเทศจีน โดยสัตว์ในสกุลนี้ได้กระจายพันธุ์ไปทั่วบริเวณที่เป็นประเทศจีนในปัจจุบัน ตลอดจนถึงเกาะไต้หวัน และภาคเหนือของเวียดนาม, พม่า และภาคเหนือของไทยด้วย ซึ่งบรรพบุรุษของสัตว์ในสกุลนี้ได้วิวัฒนาการแยกตัวเองออกจากสัตว์ในสกุล " Ailurarctos" ที่มีชีวิตอยู่ในปลายยุคไมโอซีน โดยแพนด้ายักษ์ในตอนแรกเริ่มมีขนาดเพียงครึ่งหนึ่งของแพนด้ายักษ์ในปัจจุบัน หรือมีขนาดตัวพอ ๆ กับสุนัขอ้วน ๆ ตัวหนึ่งเท่านั้น และมีชีวิตอยู่ร่วมกับสัตว์เลี้ยงลูกด้วยนมยุคก่อนประวัติศาสตร์หลายชนิด อาทิ มนุษย์ปักกิ่ง, เสือเขี้ยวดาบ, ช้างแมมมอธ เป็นต้น

แบ่งออกได้เป็น 5 ชนิด แต่ปัจจุบันเหลือเพียงชนิดเดียวเท่านั้น คือ แพนด้ายักษ์ ซึ่งรู้จักกันเป็นอย่างดี และแบ่งออกได้เป็น 2 ชนิดย่อย ได้แก่
สมการกำลัง

สมการกำลัง ()

พบได้บ่อยในการศึกษาวิชา แคลคูลัสพื้นฐาน 
โดยมักถูกใช้เป็นตัวอย่างแรกๆสำหรับหา formula_2 อนุพันธ์โดยปริยาย
สำหรับผลเฉลยที่เป็นจำนวนเต็มของสมการ formula_1 เราสามารถพิสูจน์ได้ว่ามีเพียง x และ y ในตารางนี้เท่านั้น

ผลเฉลยที่เป็นจำนวนตรรกยะ มีค่าของ x และ y ต้องสอดคล้องกับสมการ

formula_4 และ .
formula_5

ผลเฉลยที่เป็นจำนวนจริงของสมการ formula_1สามารถนำมาร่างกราฟของผลเฉลยได้ ดังรูป

Power Equation
ริชาร์ด ดันน์

ริชาร์ด แพทริก ดันน์ (เกิดเมื่อวันที่ 21 กันยายน ค.ศ. 1979) เป็นอดีตนักฟุตบอลชาวไอริช ตำแหน่ง กองหลัง เคยเล่นในระดับพรีเมียร์ลีกให้กับสโมสรฟุตบอลเอฟเวอร์ตัน, แมนเชสเตอร์ ซิตี, แอสตัน วิลลา และลงเล่นเป็นฤดูกาลสุดท้ายในพรีเมียร์ลีก ฤดูกาล 2014–15 ให้กับควีนส์พาร์ก เรนเจอส์

ริชาร์ด ดันน์ เป็นหนึ่งในผู้เล่นทีมชาติสาธารณรัฐไอร์แลนด์ ที่ลงเล่นในฟุตบอลโลก 2002 และ ฟุตบอลชิงแชมป์แห่งชาติยุโรป 2012
เค้าเรียกผมว่าความรัก

เค้าเรียกผมว่าความรัก () เป็นภาพยนตร์ไทยแนวโรแมนติก คอมเมดี้ ที่กำกับโดย วศิน ปกป้อง จาก สิ่งเล็กเล็กที่เรียกว่า...รัก ออกฉายในโรงภาพยนตร์ในวันที่ 11 ตุลาคม พ.ศ. 2555
สิริรัตน เรืองศรี

สิริรัตน เรืองศรี มิสไทยแลนด์เวิร์ล ปี 2553 และนางแบบหญิงไทย

สิริรัตน เรืองศรี มีชื่อเล่นว่า หนูสิ เกิดวันเสาร์ที่ 20 สิงหาคม พ.ศ. 2531 กำลังศึกษาอยู่ที่คณะนิติศาสตร์ มหาวิทยาลัยรามคำแหง จังหวัดกรุงเทพ และได้รับรางวัล มิสไทยแลนด์เวิร์ล ปี 2553 เป็นตัวแทนไปประกวด MISS WORLD 2010 ณ สาธารณรัฐประชาชนจีน เพราะมีส่วนสูงที่โดดเด่นถึง 178 เซนติเมตร หรับการประกวด Miss Thailand World 2010 นั้น ระหว่างในช่วงประกวด หนูสิ สิริรัตน์ เรืองศรี เป็นสาวงามคนหนึ่งที่ถูกจับตามอง เพราะนอกจากจะมีหน้าตาไทยแท้แล้วผิวยังสีแทนดูอินเตอร์ แถมหุ่นดีสูงโปร่งสุด ๆ และยังมีความสามารถหลายด้าน ทั้งศิลปะ การเต้นสปอร์ต แอโรบิก ที่สำคัญเธอยังชอบเล่นโยคะเป็นพิเศษอีกด้วย และในรอบตัดสิน Miss Thailand World 2010 หนูสิ สิริรัตน เรืองศรี ยังเป็นสาวไหวพริบดี สามารถตอบคำถามได้ถูกใจกรรมการที่สุดด้วยคำถามที่ว่า วิชาใดเป็นวิชาที่คุณคิดว่าสำคัญที่สุด ซึ่ง หนูสิ สิริรัตน เรืองศรี ก็เลือกที่จะตอบว่า 
"วิชาจริยธรรม เพราะเด็กไทยต้องไม่ใช่แค่เรียนเก่ง แต่ต้องเรียนเพื่อเป็นคนดีด้วย" ซึ่งหลังจากเธอตอบคำถามนี้จบ ก็เรียกเสียงปรบมือไปเต็ม ๆ 
จนทำให้เธอคว้ามงกุฎ Miss Thailand World 2010 ไปครอง พร้อมกันนี้ สิริรัตน เรืองศรี ยังคว้ารางวัล 
"ขวัญใจช่างภาพสื่อมวลชน" และ "นางงามรูปร่างดี" ไปนอนกอดอีก 2 รางวัล ได้เป็นตัวแทนสาวไทยไปประกวดมิสเวิลด์ ปี 2010 ที่ จีน"https://www.facebook.com/Noo8isirirat"
เดส์อาร์ฟอร์กอตเทน

เดย์สอาร์ฟอร์ก็อทเทน เป็นเพลงซิ้งเกิลแนวอินดี้ร็อก ชาวอังกฤษ วงคาซาเบียน เพลงนี้เป็นเพลงนำเดี่ยวจากอัลบั้มสตูดิโอของวงเป็นอันดับสี่ของ Velociraptor! เพลงนี้เปิดเปิดตัวครั้งแรกในประเทศเบลเยี่ยมเมื่อวันที่ 12 สิงหาคม และวางจำหน่ายในสหราชอาณาจักรเมื่อ 9 กันยายน 2011 เพลงนี้ติดอันดับที่ 28 ของชาร์ตซิงเกิลแห่งสหราชอาณาจักร โดยเพลงถูกนำไปริมิกซ์โดย ดีจี แซ็ด-ทริป และนำไปใช้เป็นเพลงประจำศึกเพย์-เพอร์-วิวดับเบิลยูดับเบิลยูอีของ
มะลาละห์ ยูซัฟซัย

มะลาละห์ ยูซัฟซัย ( "Malālah Yūsafzay", เกิด 12 กรกฎาคม 2540) เป็นเด็กนักเรียนจากเมืองมินโกราในเขตสวัด (Swat District) แคว้นไคเบอร์ปัคตูนควา ประเทศปากีสถาน เธอเป็นที่รู้จักในการศึกษาและการเคลื่อนไหวเรียกร้องสิทธิสตรีของเธอในหุบเขาสวัด ซึ่งฏอลิบานบางครั้งห้ามเด็กหญิงมิให้เข้าศึกษาในโรงเรียน ต้นปี 2552 ขณะอายุได้ 11 ปี ยูซัฟซัยกลายมาเป็นที่รู้จักผ่านบล็อกที่เธอเขียนให้แก่บีบีซีโดยรายละเอียดกล่าวถึงชีวิตของเธอภายใต้ระบอบฏอลิบาน ความพยายามของฏอลิบานในการเข้าควบคุมหุบเขา และมุมมองของเธอต่อการสนับสนุนการศึกษาแก่เด็กหญิง ฤดูร้อนปีต่อมา มีการถ่ายทำสารคดีของ"นิวยอร์กไทมส์" เกี่ยวกับชีวิตของเธอขณะที่กองทัพปากีสถานเข้าแทรกแซงในภูมิภาค ยูซัฟซัยเริ่มเป็นที่รู้จักมากขึ้น ให้สัมภาษณ์ในสื่อสิ่งพิมพ์และทางโทรทัศน์ และรับตำแหน่งประธานสภาเด็กเขตสวัด (District Child Assembly Swat) นับแต่นั้น เธอได้รับการเสนอชื่อชิงรางวัลสันติภาพเด็กระหว่างประเทศโดยเดสมอนด์ ตูตู และได้รับรางวัลสันติภาพเยาวชนแห่งชาติเป็นคนแรกของปากีสถาน

วันที่ 9 ตุลาคม 2555 มะลาละห์ ยูซัฟซัยถูกยิงที่ศีรษะและคอในความพยายามลอบสังหารโดยมือปืนฏอลิบานขณะกำลังกลับบ้านบนรถโดยสารประจำทางโรงเรียน หลายวันหลังจากนั้น เธอยังหมดสติและอยู่ในภาวะวิกฤต และจนถึงวันที่ 15 ตุลาคม เธอถูกส่งตัวไปยังสหราชอาณาจักรเพื่อรับการรักษาเพิ่มเติม

ในวันที่ 10 ตุลาคม 2557 มูลนิธิโนเบลได้ประกาศให้เธอได้รับรางวัลโนเบลสาขาสันติภาพ ร่วมกับไกลาศ สัตยาธี จากการต่อสู้ของเด็กเพื่อความถูกต้องของการศึกษาในเด็กทั้งหมด ถือเป็นผู้ที่ได้รับรางวัลโนเบลที่อายุน้อยที่สุด ด้วยวัย 17 ปี